
Örvendetes jelenség, hogy a magyar jogászegylet hivatása 
magaslatára emelkedve, a jogi reformkérdések megvitatását 
tűzte ki egyik feladatául. 

Ezen irány inaugurálása fordulópontját jelzi az egylet 
szellemi életének, a mennyiben kétségbe nem vonható, hogy 
a gyakorlati irányt felölelő értekezések, s felolvasások alakjában 
terjesztett reformeszmék alkalmatosak arra : hogy egyengessék 
az utat a codificationális tevékenységnek, könnyitve s előkészítve 
a törvényalkotás nehéz feladatait. 

Ha valamikor, úgy bizonyára most van szükség arra, hogy 
a magyar jogászvilág szellemi tekintetben tömörüljön és soli- 
daritásba lépve, élére álljon a jogi reformok terén minden 
vonalon megindított mozgalomnak. 

Ki vonná kétségbe, hogy a jelenkor legnagyobb vívmányait 
a rokon elemek egyesülésének köszönhetjük ? 

Az egyesülés századunk egyik kimagasló jelszava! Az egye- 
sült erők, a szövetkezetek, az ipar, a kereskedelem és a tudomány 
terén mindenkit bámulatra ragadó eredményeket mutatnak fel. 

A hideg és számító ész világra szóló hatalma az anyagi és 
szellemi téren egyaránt érvényesíti a maga jogát, s szövetkezve 
uralja a helyzetet. 

Ezen álláspontból kiindulva örömest ragadom meg a kínál- 
kozó alkalmat, hogy a birói szervezet kérdéséhez rövid voná- 
sokban bár, én is hozzászólhassak e díszes körben, a melynek 
lelkes tagjait, mint a jogfejlődés ismert nevű és szakavatott 
bajnokait, élükön pedig egyletünk mélyen tisztelt nagytudomá- 
nyú és fenkölt szellemű elnökét, nagyérdemű tiszttársaival 

együtt, e helyen először lelkem mélyéből üdvözölni van sze~ 
rencsém. 

8 ha e tárgygyal foglalkozni kívánok, teszem azt nem 
a feltűnési viszketeg kedvéért, hanem különösen azért, mert 
tudom, hogy e helyen minden nevezetesebb törvényhozási kérdés 
felett tett nyilatkozat, bárkitől eredjen is az, ugyancsak rokon- 
czélu szellemi törekvések solidáritásánál fogva számba vehető 
súlylyal bír, s mert teljesen osztom mélyen tisztelt elnökünknek 
a magyar jogászegylet ez évi rendes közgyűlése alkalmával 
mondott igen tanulságos megnyitó beszéde során tett abbeli 
kijelentését, hogy «jövőnk előkészítésének ezen legelső és leg- 
fontosabb tárgya még egyátalán kimerítve nincsen ». 

A bírói szervezetnek bármily alapokra fektettessék is az,, 
csak akkor leend üdvös hatása, ha érvényre emeltetik az az elv : 
hogy a bíró ne csak felelős, de e mellett önálló, független és 
tekintélyes legyen. 

Hogy azonban a bíró eme követelménynek méltóan meg- 
felelhessen, szükséges, hogy a bírói minősítés az eddiginél szi- 
gorúbb feltételekhez legyen kötve, mert anomáliának tartom, 
hogy a bírói hatalom gyakorlására hivatott egyén az ügyvéddel 
szemben a szélesebb körű tanulmányra állapított, szigorúbb 
ügyvédi qualificatiót nélkülözheti. 

A szak-routint gyakorlat útján sajátíthatjuk el, a szellemi 
fensőségre azonban a tehetség bizonyos foka mellett, csak komoly 
tanulmány árán tehetünk szert, s ugyanazért, hogy a biró ne 
csak hivatását töltse be, de a szellemi suprematiát is gyakorolni 
képes legyen, nélkülözhetlen kellék, hogy a képesítés tekinteté- 
ben legalább is az ügyvédi minősítés színvonalán álljon, mert 
kétségtelen, hogy az ügyvédi kar zöme mai állásában épen 
a szigorúbb feltételekhez kötött magasabb jogi minősítése foly- 
tán, — tisztelet a kivételeknek — rendszerint a bírák szellemi 
niveauja fölött áll. A fiatal kor, a multak mulasztásai az elő- 
haladott korban nehezen pótolhatók. 

De ha ezt hangoztatom is, távol áll tőlem, hogy a birói kar 
értékéből valamit levonjak, mert a tapasztalás bizonyítja, hogy 
vannak a birói karnak jelenleg is számos tagjai, a kik görnyedve 
a vállaikra nehezedő mindennapi munka terhe alatt, nehéz 
hivatásukat nemcsak hogy híven és buzgón töltik be, de ezen 

felül nem kímélve időt és fáradságot, éber figyelemmel kísérik 
4t jogtudomány haladását s a jogfejlődés vívmányait. 

De mindez csak kivételt statuál. Annyi azonban tény, hogy 
a birói kar a mai állásában legtöbbnyire akaratlanul bár, nem 
képes felülemelkedni azon magasabb színvonalra, a mely őt 
magasztos hivatásánál fogva illeti meg, s a mely részére tekintélyt, 
s dicsőséget hozhat, a mely őt a szó nemesebb értelemben füg- 
getlenné tehetné, mert általánosan ismertek ama kórállapotok, 
a melyek az igazságszolgáltatás menetére zsibbasztólag hatnak, 
s ismertek ama kórjelenségek, a melyek egy erős s egészséges 
birói organismus fejlesztését egyenesen gátolják. 

A létező bajok egyik nevezetes, nem mondom legfőbb kút- 
forrása az írásbeli rendszerben rejlik, a. melynek békóiból minden 
áron kibontakoznunk kell, amelynek kiküszöbölése a leghatha- 
tósabb eszköz a jelen igazságszolgáltatási miseriák megszünte- 
tésére, mert nyilvánvaló, hogy különösen a polgári eljárásban 
még mindig uralgó írásbeli rendszer hatásának tulajdonítható 
leginkább az évről évre ijesztő arányokban növekedő hátralékok 
halmazának lidércz nyomása, mely a szellemi működés rugé- 
konyságát bénítja, az akaraterőt zsibbasztja, az önbizalmat 
csökkenti, s a birói kart formaszerű, gépies, s lázas tevékenységre 
kárhoztatja, mely a higgadt megfontolást, az elintézendő ügyek 
halmazának rendszeres, s beható tanulmányozását apriori 
zárja ki. 

Nem csoda tehát, hogy ily súlyos körülmények közt a birói 
kar visszamaradt, s az apathia, a fásultság bizonyos neme vesz 
rajta erőt, mely képtelenné teszi a jogirodalmi termékek érté- 
kesítésére, s a jogtudomány behatóbb mívelésére, a miből erőt 
-és kitartást meríthetne a további szellemi munkásságra. 

A ki a gyakorlati élet tapasztalatait számbaveszi, a kinek 
alkalma volt tárgyilagosan megfigyelni, különösen az egyes 
bíróságoknál még ez időszerint is alkalmazott, s többnyire az 
első bírósági szervezetre visszavezethető opportunitási szempon- 
tokból a birói székbe ültetett egyének vajúdását, a ki ösmeri 
az e. f. társas bíróságoknál dívó, a írásbeli rendszer félszeg- 
ségeiben gyökerező felületességet az ügyek előadása s érdem- 
leges elintézése körül, a kinek végre osztályrészül jutott a polgári 
^eljárásban a törvénykezés minden ágazatát jellemző, a szabadabb 

gondolkozásnak korlátokat szabó rideg formaliemussal lépést 
tartani, csakhamar be fogja látni, hogy a bírósági reform tovább 
elodázhatlan, hogy a létező bajokat palliativ szerekkel orvosolni 
nem lehet, hogy itt csak rendszerváltozás segíthet. 

Igen is gyökeres reformra van szükségünk, a melynek alap- 
elveit a gyakorlati életből is meríthetjük, ha épen idegen min- 
ták után indulni s recipiálni nem akarunk. Bármily kitünfr 
legyen is a birói szervezet reformját czélzó törekvéseink öszered- 
ményét magában foglaló, a majdan szentesítendő törvény iránya, 
az új birói szervezetnek csak akkor leend gyakorlati értéke 
s foganatja, ha a birói kar függetlenné tételét feltételező szellemi 
és anyagi része, ép úgy mint az ügyvédségnél megkülönböztetni 
szokás — sikeresen oldatik meg. 

A birói szervezet jó bírákat tételez föl, jó birák nélkül a leg- 
tökéletesebb reform-mü értéktelenné válik. 

Jó bírákat előteremteni kell. Bírákat nevelni lehet ugyan, 
de csak akkor, ha erre az előfeltételek megvannak. — Tiezta 
jellem, nemes erkölcs, alapos szakképzettség, a magasabb társa- 
dalmi műveltségnek bizonyos foka, de mindenek fölött a hivatás, 
ezek ama kellékek, a melyek a bírót önállóvá, s függetlenné, de 
magát a jogszolgáltatást is biztossá tehetik. 

De épen azért, mert az ily kiváló tulajdonok vajmi ritkán 
találhatók fel a birói pályára lépő egyénekben, egy oly rendszer- 
nek kell megvetni az alapját, mely a jelzett előfeltételek szigorú 
megtartásával a birói hatalom gyakorlására hivatottakat belér- 
tékök s hivatásuk szerint kiválasztani s alkalmazni van hivatva, 
mert a birói pályára ép úgy, mint sok más élethivatásra szü- 
letni kell. 

Lehet valaki kitűnő jogtudós, kitűnő jogtanár vagy kitűnő- 
ügyvéd, s igen gyakran bírónak még sem válik be, és viszont. 
Ezek az életből merített tapasztalatok, a melyekből sok tanul- 
ságot vonhatunk le. 

Jó bírákat kiszemelni s alkalmazni, a helyes igazságügyi 
politika, a helyes igazságügyi administratió igazi, de nem kevésbbé 
nehéz és kényes feladata. Ez a kérdés anyagi oldalával is szo- 
rosan függ össze, mert ha jó bírákat akarunk, nem kell vissza- 
riadnunk a pénzügyi áldozatoktól sem, ha azt óhajtjuk, hogy 
igazságszolgáltatásunk egy modern jogállam követelményeinek 

minden tekintetben megfeleljen, vagy legalább azokat megköze- 
lítse, bátran szembe kell szállanunk a czél elérésének rendszerint 
útjában álló, nem kicsinylendő nehézségekkel, s egy oly birói 
karnak kell megvetnünk az alapját, a mely anyagi gondoktól 
menten legelső sorban magasztos hivatásának teljes odaadással 
élni, annak lelki és szellemi erejét szentelni, de e mellett a tár- 
sadalomban őt megillető missióját betölteni képes. 

Hogy továbbá az új bírósági szervezet a maga czéljának 
megfeleljen s termékenyítő hatása maradandó is legyen, teljesen 
osztom azon irányelv helyességét, hogy mindenekelőtt tisztában 
kell lennünk az alaki codificatió irányzatával, s különösen azon 
alapelvekkel, a melyek nyomán a polgári törvénykezést, vala- 
mint a bűnvádi eljárást reformálni kívánjuk. 

E nélkül a birói szervezet végleges megállapítása hiú 
ábránd, homokra épített erőd, melyet a legelső légáramlat 
romba dönteni képes. 

A polgári törvénykezés reformját a szóbeliség és közvet- 
lenség rendszerének behozatala, s következetes keresztülvitelé 
nélkül elképzelni nem lehet, a mint másrészről a bűnvádi eljárás 
a vádrendszer fejlesztése, s a közvádlói ügykörnek helyesebb 
alapokra fektetendő meghatározása nélkül a kor követelményei- 
nek megfelelőleg nem szabályozható. 

Eendszerváltozás tehát azon forduló pont, ama Ariadné 
fonal, a melynek segélyével igazságügyünket az eddigi bizony- 
talan helyzet tömkelegéből kivezetni, s a joguralmat bizto- 
sítani lehet. 

Uraim ! A recriminatiók ideje lejárt, azok vajmi ritkán 
vezetnek czélra. 

Tettekre van szükségünk, s tényekkel kell kimutatnunk azt, 
hogy igazságügyi állapotainkat javítani komoly akaratunk. 

E tekintetetben a kielégített önérzet bizonyos nemével 
utalhatunk az igazságügyminiszter úrnak a f. évi igazságügyi 
budget tárgyalása alkalmával a magyar törvényhozó testü- 
letben öntudatosan kifejtett munkaprogrammjára, a melynek 
egyik ösmert jelszava ama magasztos kijelentésében culminált : 
« véget vetni a nálunk dívó jogi bizonytalanságnak. Javítani^jog- 
szolgáltatásunkon törvényhozási intézkedések és az igazságügy 
igazgatásban valósítandó reformok által. o 

Ily szavak a parlamentben az igazságügyi administratió 
élőn álló, s az országos közvélemény bizalmát, s osztatlan 
tiszteletét bíró államférfiú ajkaiból kiejtve, a kinek szellemi 
fensősége, s igazságszeretete előtt meghajol minden politikai 
pártárnyalat, a kinek határozottsága, czéltudatos, komoly aka- 
rata már is közmondássá vált, nem lehet hangzatos frásis, 
hanem országvilágnak szóló, nagyhorderejű ünnepélyes enun- 
ciatió, a mely nem tévesztheti el hatását, különösen akkor, ha 
jónak s időszerűnek találta megemlékezni a polgári eljá- 
rásban is behozandó szóbeliségről és közvetlenségről, a szer- 
ves törvényeken kívül szükségesnek ismert bírói szervezet 
végleges megállapításáról, s az igazságügyi administratió biz- 
tosítása s állandósítása érdekében teendő intézkedések vezér- 
elveiről. 

Szavait a tettek követik. 

Az új aera beköszöntét a legfényesebben hirdeti a hosszabb 
időn át üresedésben volt nagyfontosságú államtitkári állás várva 
várt a szak és politikai körök által osztatlan elismeréssel s lelke- 
sedéssel fogadott betöltésének ténye. 

Ott a hol az elmélet, a tudományos szakképzettség, a gya- 
korlati irány és tapasztalat kölcsönösen támogatják s kiegészítik 
egymást, a hol ismert nevű szaktekintélyek állanak a codifi- 
catió élére, ott a jogi reformok nem maradhatnak tovább jámbor 
óhajok. A codificatió nagy munkája megújult erővel, s komoly 
akarattal újból felvéve szakavatott kezek^yezetése alatt bizonyára 
eddig nem ismert lendületet nyerend. 

Az igazságügyi kormánynak a közelebbi időre szóló munka- 
programmját, mely már concretebb alakban tünteti fel a czélba 
vett reform-munkálatok w sorozatát, a napi lapok közölték, s azon 
munka-programmot a « Jogtudományi Közlöny* 42. száma is 
részletesen ösmerteti. 

Ebből azt veszszük ki, hogy az igazságügyi kormány kiváló 
gondot fordít a bűnvádi eljárást tárgyazó törvényjavaslat meg- 
alkotására, a melynek befejezése után s annak rendelkezéseire 
való tekintettel dolgoztatik ki az új bírósági szervezet javaslata 
oly czélból, hogy e bírósági szervezet, és a kir. táblák decentra- 
lisátiója az új bűnvádi eljárással egyidejűleg legyen életbe lép- 
tethető, s csak azután kerülne a sor a szóbeliség és közvetlenség 

-elvein alapuló polgári perrendtartás javaslatának a létező elő- 
munkálatok alapján való kidolgozására. 

Kétséget nem szenved, hogy e munka-programm több 
oldalról kerül megvitatás alá, a mint a most jelzett szaklap 44. 
számában közlött ismert nevű tagtársunk tollából származó 
dolgozat is már vele behatóbban foglalkozik. 

Annyi tisztán áll, hogy az új bírósági szervezet, a mint azt 
fentebb megjegyeztem, helyesen csak a szóbeliség és közvet- 
lenség rendszerén nyugvó polgári törvénykezési, úgy a vádelvre 
fektetett bűnvádi eljárásra való tekintettel, s ezen két eljárásnak 
megfelelő alakzatok szerint állapítható meg. 

Egyiket a másiktól elválasztani igen nehéz, s ha mégis 
czélba vétetik az elválasztás, bizonyára igen fontos okok, s fontos 
igazságügyi tekintetek vezérelték az igazságügyi kormányt a 
nyilvánossga élé került fenti munka-programm jában kifejezésre 
juttatott ilyetén elhatározási^ 

E kérdéshez azonban a czélba vett javaslatok indokolásának 
ismerete nélkül behatóbban hozzászólani nehéz, s talán időelőtti 
is, a felszólalás legfeljebb általános reflexiókra szorítkozhatik. 

Kétségtelen ugyan, hogy az oly bírósági szervezet, mely 
úgy a büntető, mint a polgári eljárásra, következőleg mind a két 
eljárásban megállapítandó perorvoslati rendszerre való tekin- 
tettel dolgoztatik ki s emeltetik érvényre, elébe teendő az 
oly bírósági szervezetnek, mely csak az egyik, vagy a másik 
eljárás rendelkezéseire való tekintettel vétetik czélba és pedig 
egyszerűen azért, mert utóbbi esetben a bírósági szervezet meg- 
alkotása s életbeléptetése igen könnyen zavarokat idézhet elő, 
kivéve azt az esetet, hogy a czélba vett részleges szervezet 
alapját a bűntető bíróságoknak a polgári bíróságoktól való 
elkülönítésének elve képezi, s hogy ez így van, ösmerve az 
igazságügyi kormányzat öntudatos eljárását a codificatio nagy 
kérdéseit felölelő munkásságában, kételkedni alig lehet, mert 
az ösmert igazságügyi programm tisztán a büntető eljárás ren- 
delkezéseire való tekintettel jelzi a bírói szervezet előkészítését, 
s abban a polgári eljárásról nem tétetik említés, miből ismét 
következik, hogy a polgári bíróságok szervezete külön törvény- 
hozási intézkedés tárgyát képezendi, mely ismét az új polgári 
perrendtartás rendelkezéseire való tekintettel lesz alkotandó, 

8 teljesen elkülönítve a büntető bírósági szervezettől életbe 
léptetendő, igen természetes tehát, hogy a kir. táblák decentra- 
lisatiója egyelőre csak részleges leend, mint tisztán a bűnvádi 
eljárás egyenes kifolyása s következménye. 

Bármily kedvezőtlen auspiciumok alatt vegye is kezdetét 
a czélba vett reform, erős a hitem, hogy a félrendszabályok 
korszaka reánk virradni még sem fog, s ugyanazért nem veszem 
komolyan a munka-programmba esetleg felvett ama törekvés 
megvalósítását, hogy «a mennyiben lehetőnek fog mutatkozni, 
a járásbíróságok hatásköréhez tartozó polgári és kereskedelmi 
ügyekben a közvetlen szóbeliség egyidejűleg fogna életbe léptet- 
tetni az új bűnvádi eljárás és kir. tábla decentralisatiójával r 
mert én is osztom ama nézet helyességét, hogy ha már töredé- 
kesen terjesztetik az anyagi codificatiónak eredménye a törvény- 
hozás elé, ne csonkíttassék, hanem következetesen tartassék fen 
az egyöntetűség és együvé tartozás elve a polgári alaki codificatió- 
ban ; mert a polgári eljárásnak s ezzel szoros kapcsolatban álló, 
egymástól el nem különíthető polgári bírósági szervezet reform- 
jának szerintem is csak akkor lehet üdvös hatása, ha úgy az 
egyes, mint a társas és felsőbb bírósági eljárás egyszerre lép 
életbe. 

A polgári bírósági tervezet megállapítása, ha azt a szóbeliség 
és közvetlenség elvén nyugvó perjoggal kívánjuk öszhangzatba 
hozni, nem oly könnyű feladat, mint az első látszat mutatja. 

Nem annyira az eljárás s a birói hatáskör, mint inkább 
a perorvoslati rendszer mikénti szabályozásától fog függni 
annak életrevalósága, vagyis ama alapelveknek végleges meg- 
határozása, a melyekből lehetséges leend további észszerű con- 
sequentiákat húzni a részletekre nézve, s különösen a felebbezési 
fokokon a birói létszám megállapítására nézve, mert hogy csak 
egyet említsek fel, igen fontos s a gyakorlati kivitelt tekintve, 
felette nagy horderejű kérdés az : elfogadjuk-e a teljes a tény- 
kérdésre is kiterjedő felebbezést a másodfokú bírósághoz ? s ha 
igen, tekintettel aira, hogy a szóbeli közvetlen eljárás egész. 
iránya az anyagi igazság kiderítését czélozza. az új bizonyítékok 
szabad érvényesítését a másodfokon, s mely határvonalig enge- 
dendő meg ezen újítási jogosultság ? 

A birói hatáskör s illetékesség kérdése szintén igen fontos- 

problémák egyike a bírósági szervezet helyes megállapításánál, 
a mire ez úttal kiterjeszkedni bátorkodom. 

Az egyes, vagy a társas bíróság rendszerére helyezendő-e 
a súlypont, a szakirodalom kitűnőségei által minden oldalról 
ösmertetett, pro és contra megvitatott, gyakorlati szempontból 
is fejtegetett s megvilágított kérdés. 

Nekem is nyilt alkalmam e kérdéssel az ösmert Dr. Plósz 
Sándor-féle új polgári törvénykezési rendtartás ösmertetése s 
annak főbb alapelveire nézve közzétett szerény észrevételeim 
alkalmából behatóbban foglalkozni. 

Ezt azért említem fel, hogy röviden jelezzem e kérdésben 
elfoglalt álláspontomat, a melynek alaphangja az : hogy a szó- 
beli és közvetlen eljárásban a társas bíróságok rendszerére 
helyezem a fősúlyt, miután úgy vagyok meggyőződve, hogy az 
új rendszernek ellenkező irányzat túlsúlyra vergődése esetére 
practikus foganatja nem lehet, egyszerűen azért : mert az egyes 
birói hatóságnak a collegiális birói rendszer rovására contem- 
plált nagymérvű kiterjesztése a szóbeliségre fektetett perjog 
sarkelveibe ütközik, a mennyiben tudni való, hogy a continens 
minden államában kifejlett gyakorlat szerint az egyes birák 
hatásköréhez lehetőleg a kisebbszerű, sürgős s ugyanazért 
gyors, olcsó és biztos elintézést igénylő ügyek utasíttatnak, a mi 
a dolog természetéből is önként folyik, mert az igazságszolgál- 
tatás vitális érdekeivel homlok- egyenest ellenkezik oly eljárási 
rendszer, mely a fontosabb s bonyolult perek elbírálását minden 
előkészítő eljárás, s ügyvédi képviselet nélkül az egyes bírákra 
bizza. 

Elismerem, hogy az egyes és társas birói hatáskör között 
fölállítandó határvonalat mathematikai pontossággal megjelölni 
nem lehet, s tudom, hogy e határvonalon fordul meg leginkább 
a birói szervezet kérdésének súlypontja. 

Abban tökéletes igaza van Tóth Gáspár jeles tagtársunk- 
nak, midőn a magyar jogászegyletben a «birósági szervezetről* 
értekezve az egyes birói rendszer meleg szóvivőjeként azt állí- 
totta, hogy az egyszerűség és az érték szempontja, az ügyek 
gyors és olesó elintézésének tekintete a birói hatáskör megálla- 
pításánál viszonlagos fogalmak, a melyeket a jogi életben 
különböző alakokban nyilvánuló érdekek szempontjából elvileg 

megokolni nem lehet. De ha igazat is adok fenti kijelentésének* 
az ebből levont igen messze menő következtetéseit még sem 
fogadhatom el a bírói hatáskör megállapítása tekintetében oly 
értelemben t. i. hogy a vagyonjogi pereket érték szerint osztá- 
lyozni nem szabad, következőleg hogy a vagyonjogi pereket 
kivétel nélkül első fokon általán egyes birói ellátásban részesí- 
teni, az erkölcsi javak fölötti bíráskodást pedig a társas bírósá- 
gokhoz utasítani kellene, mert vagy engedünk tért az oppor- 
tunitási szempontnak, s akkor az anyagi javak, a vagyonjogi 
perek érték szerinti osztályozása nemcsak lehetséges, de teljesen 
indokolt, vagy pedig mereven ragaszkodunk az értekező által 
elfoglalt elvi állásponthoz, s ez esetben nincs elfogadható ok, 
hogy az úgynevezett erkölcsi javak kedvéért az első fokú társas 
bíráskodást kivételesen fentartsuk, mert ha feltétlenül meg- 
bízunk, elegendő garancziát találunk az egyes bíróban összes, 
bármi néven nevezendő vagyonjogi perek ellátására nézve, akkor 
okszerűen s teljes lelki nyugalommal bizhatjuk az egyes bíróra 
az erkölcsi javakat érdeklő ügyek elintézését is, miután kiki 
tudja, hogy a házassági válóperek, a gyermekek törvényessé- 
gének vagy törvénytelenségének kérdései, az apai hatalom 
korlátozását, a kiskorúság meghosszabbítását, gondnokság alá 
helyezést, hitbizományokat stb. tárgyazó ügyek egyszerű vol- 
tuknál fogva minden aggály nélkül az egyes birák hatásköréhez 
szintén utalhatók. 

Ez lenne tehát az elvi alap szigorú consequentiája ! 

Ámde vizsgálva a kérdést gyakorlati szempontból, csak- 
hamar azon eredményre jutunk: hogy az elvi álláspontból 
levont következtetések igen gyakran tarthatlanok, s hogy a jog- 
élet soknemű s változatos phásisaiban létrejövő intézmények 
életrevalóságának megítélésénél legtöbbnyire a czélszerüség 
szempontja döntő és irányadó. 

Annyi tisztán áll, hogy az egyes bírósági rendszer jelenleg 
a mint mondani szokás, actualitással nem bír. 

Szaktekintélyek, a szakirodalom kitűnőségeinek túlnyomó 
többsége, az egyes bírósági rendszer ellen foglalt állást. Meg- 
dönthetlen érveik súlya és értéke a magyar jogászvilág előtt 
ismeretes, a mint másrészről ismert dolog az is, hogy Angol- 
ország kivételével Európa egyik állama sem fogadta el az egyes 

bírósági rendszert, ez pedig igen fontos körülmény, fényes 
bizonyítéka annak, hogy agyakorlati érzék ritkán csal, s a leg- 
biztosabb útmutató. 

A mondottakból következik tehát, hogy a törvénykezés 
súlypontja a közvetlen szóbeli eljárás mellett a társas bíróságok 
rendszerére fektetendő, de ezen irányelv elfogadásával még 
nincs eldöntve az új polgári törvénykezés sorsa, miután e rend- 
szer annyira belevág a birói hatáskör s illetőleg a bírói illetőség 
kérdésébe, hogy annak helyes, mindenkit kielégítő megoldása 
a legnehezebb problémák egyike. 

A tizedik magyar jogász-gyűlés elé terjesztett indítványok 
előkészítéséül az állandó bizottság által kitűzött kérdések közt 
találjuk az e tárgyat érdeklő kérdést is, a melynek szószerinti 
szövege a következő: «kivánatos-e, hogy az egyes bíróságok 
(járásbíróságok) hatáskörébe tartozzék minden, akár ingó, akár 
ingatlanra vonatkozó vagyonjogi per, melynek értéke 500 frtot 
meg nem halad ». 

Ez a legfényesebb bizonyságot szolgáltatja arra nézve,, 
hogy a polgári törvénykezés reformja a szakköröket jelenleg is 
élénken foglalkoztatja, hogy a bírósági szervezet kérdése napi 
renden van, következőleg, hogy e kérdéshez hozzászólani bár- 
mily alakban történjék is az, nem meddő foglalkozás. 

A mennyiben e kérdés szintén a mai szerény értekezésem 
keretébe tartozik, meg fogja engedni a t. teljes ülés kegyesen,, 
hogy arra a tárgy összefüggésénél fogva főbb vonásokban kiter- 
jeszkedjem jelezve azt: hogy a dr. Plósz-féle ismert tervezetnek 
a birói hatáskört tárgyazó alapelveire múlt év folyamán közzé- 
tett észrevételeim során határozottan hangsúlyoztam, miként 
a tervezet álláspontjára helyezkedem ugyan, de nem minden 
fentartás nélkül. 

Valamint akkor, úgy most is leplezetlenül fejezem ki aggo- 
dalmamat arra nézve,hogy a javaslat eme intézkedésével, mely 
szerint a vagyoni perek kivétel nélkül 500 frt érték erejéig az 
egyes bírák hatásköréhez utaltatnak, nem érthetek egyet, miután 
a javasolt rendelkezés az egyes birói hatáskör oly mérvű kiter- 
jesztését foglalja magában, mely szerintem az új rendszer kere- 
tébe nehezen illeszthető. 

Kiemeltem, hogy az egyes bírák hatásköre ezentúl is 

Ily szavak a parlamentben az igazságügyi administratió 
élén álló, s az országos közvélemény bizalmát, s osztatlan 
tiszteletét bíró államférfiú ajkaiból kiejtve, a kinek szellemi 
fensősége, s igazságszeretete előtt meghajol minden politikai 
pártárnyalat, a kinek határozottsága, czóltudatos, komoly aka- 
rata már is közmondássá vált, nem lehet hangzatos frásis, 
hanem országvilágnak szóló, nagyhorderejű ünnepélyes enun- 
ciatió, a mely nem tévesztheti el hatását, különösen akkor, ha 
jónak s időszerűnek találta megemlékezni a polgári eljá- 
rásban is behozandó szóbeliségről és közvetlenségről, a szer- 
ves törvényeken kívül szükségesnek ismert bírói szervezet 
végleges megállapításáról, s az igazságügyi administratió biz- 
tosítása s állandósítása érdekében teendő intézkedések vezér- 
elveiről. 

Szavait a tettek követik. 

Az új sera beköszöntét a legfényesebben hirdeti a hosszabb 
időn át üresedésben volt nagyfontosságú államtitkári állás várva 
várt a szak és politikai körök által osztatlan elismeréssel s lelke- 
sedéssel fogadott betöltésének ténye. 

Ott a hol az elmélet, a tudományos szakképzettség, a gya- 
korlati irány és tapasztalat kölcsönösen támogatják s kiegészítik 
egymást, a hol ismert nevű szaktekintélyek állanak a codifi- 
catió élére, ott a jogi reformok nem maradhatnak tovább jámbor 
óhajok. A codificatió nagy munkája megújult erővel, 8 komoly 
akarattal újból felvéve szakavatott kezek^yezetése alatt bizonyára 
eddig nem ismert lendületet nyerend. 

Az igazságügyi kormánynak a közelebbi időre szóló munka- 
programmját, mely már concretebb alakban tünteti fel a czélba 
vett reform-munkálatok* sorozatát, a napi lapok közölték, s azon 
munka-programmot a « Jogtudományi Közlöny* 42. száma is 
részletesen ösmerteti. 

Ebből azt veszszük ki, hogy az igazságügyi kormány kiváló 
gondot fordít a bűnvádi eljárást tárgyazó törvényjavaslat meg- 
alkotására, a melynek befejezése után s annak rendelkezéseire 
való tekintettel dolgoztatik ki az új bírósági szervezet javaslata 
oly czólból, hogy e bírósági szervezet, és a kir. táblák decéntra- 
lisátiója az új bűnvádi eljárással egyidejűleg legyen életbe lép- 
tethető, s csak azután kerülne a sor a szóbeliség és közvetlenség 

elvein alapuló polgári perrendtartás javaslatának a létező elő- 
munkálatok alapján való kidolgozására. 

Kétséget nem szenved, hogy e munka-programm több 
oldalról kerül megvitatás alá, a mint a most jelzett szaklap 44. 
számában közlött ismert nevű tagtársunk tollából származó 
dolgozat is már vele behatóbban foglalkozik. 

Annyi tisztán áll, hogy az új bírósági szervezet, a mint azt 
fentebb megjegyeztem, helyesen csak a szóbeliség és közvet- 
lenség rendszerén nyugvó polgári törvénykezési, úgy a vádelvre 
fektetett bűnvádi eljárásra való tekintettel, s ezen két eljárásnak 
megfelelő alakzatok szerint állapítható meg. 

Egyiket a másiktól elválasztani igen nehéz, s ha mégis 
czélba vétetik az elválasztás, bizonyára igen fontos okok, s fontos 
igazságügyi tekintetek vezérelték az igazságügyi kormányt a 
nyilvánossgá elé került fenti munka-programm jában kifejezésre 
juttatott ilyetén elhatározásra, 

E kérdéshez azonban a czélba vett javaslatok indokolásának 
ismerete nélkül behatóbban hozzászólani nehéz, s talán időelőtti 
is, a felszólalás legfeljebb általános reflexiókra szorítkozhatik. 

Kétségtelen ugyan, hogy az oly bírósági szervezet, mely 
úgy a büntető, mint a polgári eljárásra, következőleg mind a két 
eljárásban megállapítandó perorvoslati rendszerre való tekin- 
tettel dolgoztatik ki s emeltetik érvényre, elébe teendő az 
oly bírósági szervezetnek, mely csak az egyik, vagy a másik 
eljárás rendelkezéseire való tekintettel vétetik czélba és pedig 
egyszerűen azért, mert utóbbi esetben a bírósági szervezet meg- 
alkotása s életbeléptetése igen könnyen zavarokat idézhet elő, 
kivéve azt az esetet, hogy a czélba vett részleges szervezet 
alapját a büntető bíróságoknak a polgári bíróságoktól való 
elkülönítésének elve képezi, s hogy ez így van, ösmerve az 
igazságügyi kormányzat öntudatos eljárását a codificatio nagy 
kérdéseit felölelő munkásságában, kételkedni alig lehet, mert 
az ösmert igazságügyi programm tisztán a büntető eljárás ren- 
delkezéseire való tekintettel jelzi a birói szervezet előkészítését, 
8 abban a polgári eljárásról nem tétetik említés, miből ismét 
következik, hogy a polgári bíróságok szervezete külön törvény- 
hozási intézkedés tárgyát képezendi, mely ismét az új polgári 
perrendtartás rendelkezéseire való tekintettel lesz alkotandó, 

contemplált alapon kiterjeszteni s ebből kifolyólag az «Iső polg- 
társas bíróságokat szélesebb hatáskörű másodfokú bíráskodással 
felruházni akarnók, s ugyan azért nehéz elképzelni esetet, nehéz 
megbarátkozni azzal az eszmével : hogy nálunk a kir. itélő tábla 
a polgári ügyek, a kir. Guria pedig a bűnvádi ügyek legfelsőbb 
fórumává alakuljon át. Ez a szóbeliség elvén nyugvó perjogok 
perorvoslati rendszerének teljes felforgatásával járna. 

Ha már most tekintetbe veszszük, hogy nálunk az egyes 
bírákra bízott, a népet közvetlenül érdeklő sommás, s kisebb 
polgári peres, úgy nem különben a telekkönyvnek teljes decen- 
tralisátiója folytán kizárólag a kir. járásbíróságok hatáskörébe 
utalandó telekkvi ügyek gyors és sürgős elintézést igényelnek, 
ha tekintetbe veszszük, hogy az egyes bíróságok hatáskörébe 
a telekkönyvi intézménynyel szoros kapcsolatban álló kitörléei 
perek, a kiigazítási perek módjára minden nehézség nélkül 
utasíthatók, ha számba veszszük, hogy az egyes bírák hatásköre 
a váltó és kereskedelmi s az új eljárási tervezetben szabályozott 
egyéb okiratos perek, az intési s a végrehajtási eljárás alá tar- 
tozó, valamint oly esetekben, midőn az örökség nem vitás, az 
öröklött vagyonnak az örökség tárgyára és értékére való tekintet 
nélkül bírói átadására is kiható hagyatéki ügyek ellátását fel- 
ölelő munka-körrel növekedni fog ; — ha figyelembe veszszük, 
hogy bűnügyekben a járásbíróság részint mint itélő, részint 
pedig a tszék hatásköréhez tartozó büntetendő cselekményekre 
nézve mint vizsgáló bíróság jár el, a jövőre nézve pedig nincs 
elfogadható ok, hogy a kir. törvényszékek hatáskörébe utalt 
vétségek az egyes bíróságoktól el vonassanak, mi által a kir. 
járásbíróságok ügyköre ismét csak gyarapodni fog ; végre, ha 
fontolóra veszszük, hogy a perenkívüli eljárás tárgyát képező 
kereskedelmi czégjegyzések kezelése s nyilvántartása az egyes 
bíróságokhoz szintén minden aggály nélkül utasítható, — hogy 
az eljárási tervezet 4. §. 1. 2. és 3. pontja szerint az értékre 
való tekintet nélkül a kir. törvényszékek hatásköréhez utalt 
perek, a vidéki viszonyokat szem előtt tartva, igen ritkán fordul 
nak elő, a tervezett 10. és 11. czíme alattiak, továbbá a csőd 
úrbéri s ezzel rokon természetű ügyek pedig már csak szórva 
nyosan esnek érdemleges elbírálás alá, a nem kereskedők közti 
csőd- eljárásnak, végre a jelen viszonyok közt a telekkönyvi 

intézmény kifejlett volta és a végrehajtási eljárás szabatos, 
a részletekre kiható s a követelések rangsorozatát azok jogi 
természetére való tekintet nélkül lehetőleg minden érdeket ki- 
elégítő megállapítása mellett jó formán értelme nincsen, mind- 
ezek előre bocsátása után minden habozás nélkül kijelenthetem : 
hogy az egyes bíróság hatás- s illetőségi köre eléggé tág marad 
még akkor is, ha a javasolt kiterjesztés törvényerőre nem 
emelkedik. 

S itt helyén volna Tóth Gáspár t. tagtársunknak a « magyar 
jogászegyletben* a bírósági szervezetről tartott felolvasása során 
a birtokperek mikénti elintézését tárgyazó, mondhatni figyelemre 
méltó javaslatára reflectálni. 

Az eszme, melyet megpendített életrevaló, s gyakorlati 
értékkel is bír. 

Szerinte a birtokpereknél a rendhagyó eljárás egy különös 
faja volna behozandó. 

Ez tagadhatlanul egy új s eredeti conceptió, melyet csak 
helyesléssel fogadni lehet. Az eszme megvalósítása bizonyos 
cautelák mellett nem ütköznék nehézségekbe, a mennyiben 
a telekkönyvnek, mint közokiratnak, a végrehajthatóság sanctiója 
minden aggodalom nélkül megadható. 

De e kérdés fontosságánál fogva bővebb kifejtést igényel, 
a mely a jelen értekezés körét meghaladná. 

Reménylem, hogy e tárgyra, adott alkalomkor még vissza- 
térek, s kifejtendem irányt nem adó nézeteimet. 

Bármikép döntetik is el a birói hatáskör kérdése, annyi 
bizonyos, hogy a szóbeliség és közvetlenség elvén alapuló perjog 
a fennálló bírósági szervezet lényeges átalakítását, a bírósági 
kerületek, s részben a bírósági székhelyek helyes területi be- 
osztás szerinti meghatározását s illetőleg a bíróságok számának, 
következőleg a birói létszám szaporítását vonandja maga után. 

A takarékossági szempont, az állam fiecáliö érdekei nem 
lehetnek döntők a törvénykezési, s a bírósági reform czélba 
vett keresztülvitelénél. 

Ez oly tétel, a melyet számításunk köréből kihagyni nem 
szabad, mert ha a pénzügyi tekintetek hatása alól szabadulni 
nem tudunk vagy nem akarunk, akkor önként mondtunk le 
reformtörekvéseink megvalósításáról. 

Kárba veszett, czéltalan munka, 8 időpazarlás, a mely más 
czélnak szentelve talán gyümölcshozóbb eredményeket szülne. 

A tervezet azon rendszere ellen, mely szerint a kir. törvény- 
székek az egyes bíráktól felebbezett ügyekben a felsőbb bírói 
hatáskörrel felruháztatnak, nézeteltérés nem mutatkozik. De 
ebből még nem következik, hogy az egyes bíróságok hatáskörét 
a tervezet tág korlátai közt kiterjeszteni kellene, mert utóbbi 
esetben nemcsak az egyes bíróságok száma, de egyszersmind 
a birói létszám tetemes mérvben lenne szaporítandó, másrészről 
pedig az eljárás a kiterjesztett nagyobb mérvű egyes bírósági 
hatáskörnek megfelelőleg volna szabályozandó, a mennyiben 
minden gyakorlati jogász kénytelen beismerni azt, hogy a ne- 
hezebb s bonyolult vagyonjogi perek sommás utón czélszerűen 
s az igazságszolgáltatás érdekeinek veszélyeztetése nélkül, rend- 
szerint el nem bírálhatók, a tárgyalás előkészítésének s ügyvédi 
képviseleti kényszernek behozatala pedig az egyes birói eljárás- 
ban az igazságszolgáltatás menetét szerfelett megbénítaná. 

Az ily eljárás meghonosítása nem csak hogy nem kívánatos, 
de az egyenesen a szóbeliség ama sarkalatos elvébe ütköznék, 
mely szerint az egyes bíróságokhoz csak a kisebbszerű, gyom 
s olcsó elintézést igénylő, a mindennapi forgalom tárgyát képező 
ügyek utasítandók* 

A kir. törvényszékeknél, ha azok egyszersmind felebbezésr 
forumok lesznek az egyes bíráktól felebbezett ügyekben, a német 
bírósági szervezet rendszerét szem előtt tartva, a birói létszám 
minden körülmények közt szaporíttatni, de ennek ellenében 
ismét a törvényszékek száma tetemesen apasztatni fog, miután 
az e tekintetben szerzett tapasztalatok szerint a nagyobb társa? 
bíróságok alakítása czélszerünek bizonyult. 

A mondottakból következik, hogy a törvényszékek kerü- 
letei a lehetőség szerint mind népesség, mind kiterjedés tekin- 
tetében az eddigieknél nagyobbak lesznek, a minek természetes 
következménye ismét az: hogy a birói létszám ugyanazon 
arányban fokoztatni fog, a nélkül azonban, hogy ez által az 
egyensúly megzavartatnék, mert a törvényszékek számának 
apasztá8ával karöltve járó birói létszám szaporítása előre lát- 
hatólag nem ölthet magára oly arányokat, hogy az, az állam- 
kincstár megterheltetését vonná maga után. 

A nagyobb bíróságok alakittea még azzal a megbecsülhet- 
len előnynyel is van összekötve, hogy a bírói testületi szellem- 
nek megveti az alapját, mely nélkül a judkatura egyöntetűsége 
erőteljesen nem fejleszthető. 

Á gyakorlati életből merített példákkal lehetne illustrálni, 
s kimutatni azt : hogy az egyes ember, a ki önálló hatáskörrel 
fel van ruházva, legyen az bár kiváló egyéniség, bizonyos körül- 
mények közt egyoldalúvá válik, elbizakodik, ellenmondást, ellen- 
véleményt nem tűr el, saját nézetéhez makacsul ragaszkodik, 
a mi rendszerint szellemi eltörpülésre vezet. 

Sajnos, de igaz, hogy a társadalomnak, következőleg a bírói 
karnak is van számos ily elkényeztetett gyermeke. 

Másként áll a dolog ott, a hol a testületi szellem ki van 
fejlesztve, nyilvánvaló lévén, hogy annak hatása alatt tisztulnak 
könnyebben az ellentétes nézetek, az egyéni vélemény csalha- 
tatlansága háttérbe szorul a solidaritás, a testületi együvé 
tartozás elve mindinkább kidomborodik, a melynek üdvös 
hatását csak az képes kellően méltányolni, a kinek alkalma volt 
a collegiális testületek beléletét jellemző, kölcsönös, egymást 
támogató, de nem kevéssé szigorúan ellenőrző működését köze- 
lebbről megfigyelni. 

így van ez a birói testületeknél is, a melyek kebelében 
sokkal könnyebben lehetséges jogelveket megállapítani. 

Ez veti meg alapját a szaktanácsi rendszer meghonosítá- 
sának, a melynek elve nálunk is elfogadva van ugyan, de 
következetesen keresztül vive sehol sincs. 

A szaktanácsok alakítása nagy fontossággal bír, s mond- 
hatni elengedhetlen követelménye a judicatura egyöntetű- 
ségének. 

De ez alatt nem értem a franczia birói szervezet keretébe 
foglalt külön tanács-rendszert, mely szerint a több tanácsból 
álló törvényszékek tagjai minden évben a roulment alá vannak 
vetve, melynek értelmében valamennyi alelnök és biró succes- 
sive váltakozik az egyes tanácsokban, mert az egyenes ellentétét 
képezi az általam contemplált szaktanácsi rendszernek. 

A hol a birói létszám nagyobb, ott ily szaktanácsok alakí- 
tása nem jár nehézségekkel, s minthogy előre láthatólag az e. f. 
társas bíróságok az új eljárás mellett az eddigieknél nagyobbak 

lesznek, a szak tana esi rendszer már az első fokon is könnyen 
keresztülvihető, a mint keresztülvihető volna még könnyebben 
a másod* és harmad-fokon, mert nem tudok megbarátkozni 
a roulment intézményével, s nem tartok attól, hogy a szak- 
tanácsi rendszer mellett a törvénykezés puszta routine-ná 
fajulhat el. 

De bármiként alakuljon is a külön tanácsok rendszeré- 
nek eszméje, annyi tisztán áll, hogy annak természetszerű 
folyománya leend a tanácselnöki intézmény rendszeresítése, 
a miről az új eljárási tervezet sem feledkezik meg, mert hiszen a 
német birodalomban megalkotott «Gerichtsverfassungs-Gesetz» 
keretébe, a mely tudvalevőleg a franczia hagyományok hatása 
alatt fejlődött, szintén fel van véve a tanácselnöki intézmény 
az első fokú társas bíróságoknál megfelelő számú «Directorok» 
alakjában; a mennyiben a most hivatkozott birodalmi törvény 
58. §-ának rendelkezése a következő : «Die Landgerichte werden 
mit einem Prásidenten, und der erforderlichen Anzahl von 
Directoren und Mitgliedern besetzt», az 59. §. pedig a polgári 
és büntető kamarák alakításáról intézkedik. 

Kétséget nem szenved, hogy a szóbeli tárgyalás súlypontja 
a helyes vezetésre, az elnök szakértelemmel párosult ellenőrző 
ténykedésére eBik. 

Őrködni a jogi elvek sértetlen fentartása felett, irányt szabn 
a tárgyalás menetének, helyesen vezetni a bizonyítási eljárást, 
s az ítélet avagy másként érdemleges határozathozatalt előkészítő 
tanácskozást, ez főfeladata a tanácselnököknek. 

Ez kétségkívül nagy, nehéz, de nem kevésbé fontos és 
magasztos feladat, a melynek sikéres megoldása szakértelmet, 
erélylyel párosult tapintatot, éles és gyors felfogást, jellemerőt, 
erkölcsi függetlenséget s kipróbált itélő tehetséget tételez föl. 

Ezek oly tulajdonok, a melyek ritkán találhatók fel egye- 
sítve egy személyben, s ugyanazért a tárgy fontossága meg- 
érdemli, hogy az illetékes körök figyelmét ne kerülje ki. 

A polgári törvénykezés reformját többé feltartóztatni nem 
lehet, annak véglegesítése csak idő kérdése. 

Az elnöki hivatás az új aerában nem úgy a köznapi érte- 
lemben vett administratióban, mint inkább abban kell, hogy 
nyilvánuljon, hogy az elnök kimagasló szellemi és értelmi tulajdo- 

nainál, 8 kipróbált szakképzettségénél fogva a helyes és alapos 
judicatura őre s közvetítője legyen. 

Ezen új irány, utat fog nyitni egy új rendszer behozatalának 
az elnöki hatáskör meghatározása, az elnöki, következőleg 
a tanácselnöki állomások betöltésénél figyelembe veendő s 
teljes szigorral s következetességgel alkalmazásba veendő külön- 
leges minősítés megállapítására nézve, mert a helyes igazság- 
ügyi politiea követelményeivel nem egyeztethető semmikép 
össze az oly rendszer fentartása, a mely az elnököket egyszerű 
számfejtő közegekké, közönséges manipulánsokká minősíti, az 
oly rendszer fentartása, a melynek uralma alatt még a közel- 
múltban a politikai tekintetek, a melyek az igazságszolgáltatás 
érdekeit vajmi ritkán mozdították elő, olykor-olykor felszínre 
kerültek. 

Ezen thema felett még sokat lehetne elmélkedni. 

Sajnos, hogy a biró, bármily állást foglaljon is el, a mostani 
súlyos körülmények közepette legjobb akarata mellett sem moz- 
díthatja elő megfelelően a jogfejlődés közérdekeit. 

Bizonyára találkozni fognak függetlenebb állású egyesek, 
a kik a jogfejlődés bátor előharczosaiként a magyar jogirodalom 
s a napirenden levő reform- kérdések érdekében mélyebbre 
ható tudományos apparátussal a külföld ide vonatkozó intéz- 
ményeinek a részletekre is kiható ösmertetése, s összehasonlítása 
útján tovább füzendik a jelen szerény alakban megindított eszme- 
menetet, s magasabbra lobogtatni fogják a jogfejlődés zászlaját; 
hogy annak magasztos jelvénye alatt sorakozva, győzelemre 
vezessék s diadalra juttassák a jog és igazság szent és sérthe- 
tetlen elveit. 

Hátra volna még a szóbeliség és közvetlenség elvére fekte- 
tendő polgári eljárásban helyt foglaló perorvoslati rendszer fejte- 
getése. Nem akarván azonban visszaélni az igen tisztelt teljes 
ülés már szerfelett igénybe vett, s meg nem érdemlett türelmével, 
erre vonatkozólag egyszerűen utalni van szerencsém a « Jog- 
tudományi Közlöny » hasábjain a múlt év folyamán nyilvános- 
ságra hozott irányt nem adó czikksorozatomra, s ezzel fejezem be 
előadásomat azon hitben, hogy még keresni fogok alkalmat 
a fenforgó kérdéshez — midőn az concretebb alakot ölt magára — 
hozzászólani. (Éljenzés.) 

111 



22 



Elnök Gsemegi Károly : A most hallott felolvasás, úgy mint 
több előde, termékeny volt kiváló eszmékben, termékeny volt 
az intézmény alapjainak, valamint egyes részleteinek helyes 
megbirálásában és a következmények kifejtésében. 

Mindnyájan tudjuk és régen érezzük, hogy igazságügyi 
calamitásainkon rendszwváltozás nélkül segíteni nem lehet ; hogy 
azon minduntalan ismétlődő kísérletek, foltozások, kinevezé- 
sek, szaporítások, apasztások, áthelyezések, visitálások, egytől- 
egyig — kétes jellegű palliativ eszközök, melyekre vonatkozólag 
már csaknem két évtizednek nagyon szomorú tapasztalatai felel- 
tek, és melyek tovább fűződve, a szomorú tapasztalatokat még 
szomorúabbakkal fogják tetőzni. Ezen az úton, ebben a keretben 
minden reményről le kell mondania annak, a ki Magyarország 
igazságügyének helyes előmozdítását tűzi ki czélul. (Helyeslés.) 

Szembe kell szállni a helyzet nehézségeivel. Csodákat mi 
sem fogunk mívelni. Más úton, mint a hogy más civilizált 
államok igazságügyi rendszerük javításához eljutottak, más 
úton Isten különös kegyelme nekünk sem fog semmiféle csoda- 
szerű ötlet által a véletlen vak szerencse, vagy egy varázshatású 
esemény által kimenekülést, boldogulást nyújtani. 

Azon fáradságos út, melyet mások megtettek ; azon higgadt, 
mély, alapos és elfogulatlan analysise a helyzetnek, azon elő- 
ítélet és elfogultság nélküli megítélése minden egyes részletnek ; 
az eszközök teljes és tüzetes. — kizárólag a czél szempontja 
által irányzott szemügyre vétele ; végre annak erős és tántorít- 
hatlan elhatározása, hogy félretéve minden osztályérdekre és 
elavult velleitásra való tekintetet, kizárólag az említett analysis 
és felismerés eredményét fogjuk követni igazságügyünk regene- 
ratiójánál : egyedül ez képes igen nagy bajainkon, — és higyjék 
meg az illetők — a hazánkat nagy veszélylyel fenyegető igazság- 
ügyi bajokon segíteni. 

Nem ok nélkül mondom ezeket és habár azon felhőalakza- 
tokról nem is akarok tüzetesebben beszélni, melyeket némelyek 
amott a borongó távolban fenyegetőzni látnak: annyira izolálva 
a szemünk előtt történő dolgoktól még sem vagyok, hogy kizáró- 
lag theoretikus álmodozások kedvéért állítottam volna azt, a mit 
előre bocsátani szerencsém volt. (Halljuk l) 

Az a bizonyos « routine*, melyet t. felolvasó tagtársunk 
Annyiszor hangsúlyozott, és mely betegségünknek, úgyszólván, 
gyökere és tápanyaga, az a routine, mely a dolgok valódiságá- 
nak felismerésére képesítetten vakmerőséggel rángatja a legfino- 
mabb, szövevényű organismust, s a mely — minden magasabb 
felfogásban szűkölködvén — egyik balsikeréhez a másikat fűzte, 
mely a restantiákat torlagokká növesztette : ez a — magát tudo- 
mánynak és administratiónak nevező routine — ez az igazság- 
ügynek legnagyobb ellensége ! Ez ellen csakis egy orvoslat van, 
az, melyet az igen t. felolvasó úr, felolvasása elején oly helyesen 
kiemelt: a valódi tudomány; az intéző személyek, valamint 
a bírák magas képzettsége, — egy szóval — a tudományos 
szellem, a mit ez rendszerint magával hoz, a léleknek az önbecs- 
érzeibóí származó függetlensége és energiája ! Ebből kell kiindulni 
a szervezet javításának, átalakításának nagy conceptiójánál, 
ezen szellemnek vezérlete mellett kell az egész intézmény 
keretét s kiágazásait megállapítani ; a mi ismét összefüggésben 
van azzal, a mit felolvasása végén szintén felemlített : hogy sok 
legyen-e az egyesbíróság vagy sok legyen-e a törvényszék ? 

Már akkor, midőn Magyarország bírósági szervezetének 
legelső tervezete képezte a vita tárgyát, találkoztak többen, 
a kik a •leghatározottabb szavakban adtak kifejezést azon, 
a legműveltebb államok tapasztalatainak a mi viszonyainkkal 
való összehasonlításából vont következtetésen alapuló meg- 
győződósüknek, hogy minden kísérlet meg fog hiúsulni, ha 
nem vétetik szigorú bírálat alá az a kérdés : vajon sok vagy 
kevés törvényszék felel-e meg az igazságügy követelményeinek ? 
Már akkor formuláztatott és felállíttatott a tétel következőleg : 
aSok törvényszék — annyit jelent — mint rósz törvényszék.* 
Már akkor megmondatott, hogy egyedül az a rendszer lehet 
helyes, mely a lehető legkevesebb, de nagy törvényszékekbe 
összevonva, a törvénykezésnek magasabb feladatai megoldására 
képesített kiváló tehetségeket : a szervezet keretét ezeknek szá- 
mára való tekintettel állapítja meg. Es a mint a legtöbb igazság 
a legegyszerűbb elemek következménye : ezen ép oly egyszerű 
és igaz — fájdalom — más tekintetek túlhaj tatása által leszorí- 
tott tétel is, a legvilágosabb, a legkétségtelenebb, úgyszólván 
mathematikai elemekben találja igazolását. Mi oka annak, hogy 

törvénykezésünk — a gépezet ijesztő, csaknem a bűnösségig 
rohamos működésének daczára is — az ügyek elintézését illető* 
leg felette késedelmes ? A mennyi polgári és büntető per Ma- 
gyarországban yan — a mennyi felső bíróságok előtt vár elin- 
tézésre — méltóztassanak az egész continens igazságügyi sta- 
tisztikáját áttekinteni — ennyi per, ennyi ügy egész Európában 
sehol sincs. Hát Istennek sajátságos, elátkozott népe vagyunk-e 
mi, hogy a végzet kérlelhetlenségével, mint az egyptomi csapás 
nehezedik reánk igazságügyi feladatunk megoldhatatlansága? 
Avagy annyira szegények lettünk eszmékben, s legfontosabb 
érdekeink létfeltételei átértésében, hogy a restantiák rengeteg 
számának láttára csupán azok anyagi nagy halmazát látjuk, 
s ezen legközvetlenebb physikai tény mögött nem látjuk azon 
másodrendű hiányokat és hibákat, a melyeknek amaz kikerül- 
hetetlen okozata? 

Előbb-utóbb be fogják látni az illetők, be fogja látni az 
egész ország, hogy a baj fészke mélyebben fekszik s hogy 
a restantiák rengetege csupán küljelensége levén a szellemi 
életen rágódó kórnak: minden oly kísérletnek, mely a bajt 
mechanikai eszközökkel — hogy úgy mondjam — mechanikai 
fogásokkal állítja orvosolhatónak — úgy mint eddig, ezután 
is — kudarczot kell vallania. Az irtó kasza munkájának nyomá- 
ban, gyorsabban, mint eddig, újra felüti fejét a kipusztított — 
vagy annak hitt, de talán csak állított — szörnyeteg. Ez a tízszer 
ismételt tapasztalás élő tanítása ; ez lesz az eredmény tizen- 
egyedszer, s hasonló előzmények után — századszor is, mert 
az okozatosság törvényei változhatlanok. Az eddigi kísérletek 
csakis az elodázásból élősködni akaró intézőknek a zavarból 
kisegítésére szolgáltak ; e czélra — ha ez a czél — hasonló 
eszközök most is és ezentúl is alkalmasak lehetnek ; de az ország 
igazságügyén ily törpe és áldástalan, ily elkopott és elitélt 
manipulatiók mitsem segítenek. Minden palástolás, minden szé- 
pítgetés e téren és e kérdéssel szemben hasztalan ; a belátás 
hiánya, az apró ötletek, a látszatra számított rendszabályok 
az országnak már eddig is sok milliójába, a polgároknak 
pedig megbecsülhetetlen érdekeik feláldozásába és napon- 
kint új és új jogos érdekek veszély ezésébe, s a mi mindennél 
több — a közönségnek a törvény oltalmazó és sújtó erejében 

helyezett hite megrendülésébe, az igazságügy hitelvesztésébe 
kerültek. 

Be kell azt látni, s ha máshol nem akarják megmondani 
a valót — e teremben kell azt minden alkalomkor s minden 
alakban ismételni : hogy a restantiák nagy száma a hatás és 
visszahatás természeti törvényeinél fogva, egyenes oki és okozati 
viszonyban álla bíróságok hiányos minőségével; ez utóbbi pedig — 
a bírósági szervezettel. Ha az elsőfokú bíróságok rendszerint 
roszúl ítélnek ; ha a közönség naponta látja, hogy a törvény- 
székek ítéletei hibásak, hogy a birák vagy nem Ítélik meg 
helyesen a tényállást, vagy félreértik a törvényt, ha a felsőbb 
bíróságok ítéletei szembeötlő világossággal, ismét és ismét fel- 
tárják a közönség előtt az alsóbb birák megállapításainak hely- 
telenségét: igen természetes, hogy a közönség hozzászokik 
azokat semmibe venni, és minden határozatukat a felső, illetőleg 
a legfelsőbb bírósághoz felebbezni. Ki nem látja a felsőbírósá- 
goknak e forrásból patakzó elárasztását, az összetorlódást, a meg- 
bénulást? Tovább ecseteljem e nyomorúságot? Felmutassam 
azt ártalmas hatásában a felsőbíróságok munkásságára, és mun- 
kásságuk minőségére, ítéleteik helyességére, alaposságára? 
Kitérj esz kedjem-e a visszahatásra, mely ebből az ország köz- 
jogára, a szabadság és rend garantiáira, magára a társadalomra, 
ennek biztonságára, főleg pedig — és ez a legfőbb, mert fenál- 
lásának és fejlődésének életgyökereit érinti — a társadalom 
erkölcsi állapotára háramlik? 

A mi bölcseink, a történelmi nagy események és a törvény 
uralma közötti viszonynak fáradhatatlan megfigyelői, hivatott 
értelmezői, ily állapotokra vezetik vissza a nép szellemébe 
lassankint — előbb mintegy észrevétlenül belopódzó anar- 
chiát, a nép erkölcsi felfogásában beálló fogalomzavart, mely 
később — természetszerű továbbfejlődésében öntudatra és 
ereje felismerésére jutva — megteremti, fentartja, organis- 
mussá fejleszti és megtörhetetlen uralomra emeli a corruptiót, 
a mindennemű hitványság és elvetemültség érdekszövetkezetét. 
A rövidlátó hatalmaskodás kicsinyes fogásainak keresztül- 
hajtása s a törvényesség látszatával való övezése végett 
maga mozdítja elő az elfajulás e szervezkedését, nem gondolva 
meg, hogy az árubabocsátáshoz szoktatott lelkiismeret nem* 

